ผลงานการพัฒนาคุณภาพระบบงานสำคัญ

**1.ชื่อผลงาน :**  การพัฒนาระบบการให้ข้อมูลเพื่อปรับเปลี่ยนพฤติกรรมของผู้ป่วยเบาหวานที่มีระดับน้ำตาลในเลือดสูง >180 mg%

**2.คำสำคัญ :** ระบบการให้ข้อมูล,การปรับเปลี่ยนพฤติกรรมของผู้ป่วยเบาหวาน

**3.สรุปผลงานสำคัญ :** การพัฒนาระบบการให้ข้อมูลเพื่อปรับเปลี่ยนพฤติกรรมของผู้ป่วยเบาหวานที่มีระดับน้ำตาลในเลือดสูง >180 mg%เพื่อให้ผู้ป่วยเบาหวานเกิดความตระหนักในการดูแลตนเองและเพื่อส่งเสริมให้ผู้ป่วยเบาหวานสามารถควบคุมระดับน้ำตาลในเลือดโดยการได้รับความรู้เรื่องโภชนาการที่เหมาะสม

**4.ชื่อหน่วยงาน :** งานโภชนาการโรงพยาบาลห้วยผึ้ง

**5.สมาชิกทีม :** เจ้าหน้าที่ในงานโภชนาการ เจ้าหน้าที่ประจำตึกผู้ป่วยนอก

**6.เป้าหมาย :**

1**.**ผู้ป่วยเบาหวานที่มีระดับน้ำตาลในเลือดสูง >180mg% สามารถควบคุมระดับน้ำตาลในเลือดให้ลดลงจากเดิมได้ ร้อยละ 80

2**.**ผู้ป่วยเบาหวานที่มีระดับน้ำตาลในเลือดสูง >180mg% ได้รับความรู้เรื่องโภชนาการที่เหมาะสม ร้อยละ 80

**7.ปัญหาและสาเหตุโดยย่อ :**

จากข้อมูลผู้ป่วยเบาหวานที่มีระดับน้ำตาลในเลือดสูง >180 mg% ในปี 2561 มีจำนวน ร้อยละ 50 ผู้ป่วยเบาหวานกลุ่มนี้มีพฤติกรรมการรับประทานอาหารที่ไม่ถูกต้อง เนื่องจากยังขาดความรู้ความเข้าใจเกี่ยวกับเรื่องการควบคุมอาหารกับโรคเบาหวานและเรื่องอาหารแลกเปลี่ยน เพราะการรับประทานอาหารที่ไม่ถูกต้องส่งผลให้ผู้ป่วยเบาหวานมีระดับน้ำตาลในเลือดสูงขึ้น ซึ่งจะทำให้เกิดภาวะแทรกต่างๆตามมา เพื่อให้ผู้ป่วยเบาหวานเกิดความตระหนักในการดูแลตนเองและเพื่อส่งเสริมให้ผู้ป่วยเบาหวานสามารถควบคุมระดับน้ำตาลในเลือดโดยการมีความรู้ด้านโภชนาการ หน่วยงานโภชนาการจึงได้หาแนวทางแก้ไขโดยการพัฒนาระบบการให้ข้อมูลเพื่อปรับเปลี่ยนพฤติกรรมของผู้ป่วยเบาหวานที่มีระดับน้ำตาลในเลือดสูง >180 mg% ขึ้น

**8.กิจกรรมการพัฒนา :**

 ศึกษาโดยเก็บข้อมูลผู้ป่วยเบาหวานที่มีระดับน้ำตาลในเลือดสูง > 180 mg% จาก คลินิกเบาหวาน ในระหว่างเดือนมิถุนายน – สิงหาคม 2561 เป็นระยะเวลา 3 เดือน โดยมีกิจกรรมดังนี้

1.คัดกรองผู้ป่วยเบาหวานที่มีระดับน้ำตาลในเลือดสูง > 180 mg%

2.แบบเก็บข้อมูลการให้คำปรึกษาด้านโภชนาการ

3.ให้ความรู้เกี่ยวกับเรื่องการควบคุมอาหารกับโรคเบาหวานและเรื่องอาหารแลกเปลี่ยนในผู้ป่วยเบาหวานที่มีระดับน้ำตาลในเลือดสูง > 180 mg% โดยให้แบบรายกลุ่ม/บุคคล โดยทำแผนการสอนและใช้โมเดลอาหารเป็นสื่อการสอน และมีการติดตามผู้ป่วยใน visit ต่อไป

4.เก็บข้อมูลโดยการจัดทำแบบบันทึกการให้สุขศึกษาเพื่อติดตามความก้าวหน้าของผู้ป่วย

5.วิเคราะห์ปัญหาเพื่อหาแนวทางแก้ไข้

**9.การวัดผลและผลของการเปลี่ยนแปลง :**

**-**ผู้ป่วยเบาหวานได้รับความรู้เรื่องโภชนาการที่เหมาะสม ร้อยละ 80

-ผู้ป่วยเบาหวานมีการปรับเปลี่ยนพฤติกรรมการบริโภคอาหารที่ถูกต้อง ร้อยละ 80

-ผู้ป่วยเบาหวานสามารถควบคุมระดับน้ำตาลให้ลดลงจากเดิมได้ ร้อยละ 80

**10.บทเรียนที่ได้รับ :** ผู้ป่วยเบาหวานส่วนหนึ่งยังปรับเปลี่ยนพฤติกรรมไม่ได้เนื่องจาก ซื้ออาหารจากตลาดมารับประทาน และญาติผู้ดูแลยังขาดความรู้ความเข้าใจเรื่องอาหารสำหรับผู้ป่วยเบาหวาน

**โอกาสพัฒนา :**

1.จัดทำคู่มืออาหารเฉพาะโรค

2.ให้ความรู้แก่ผู้ดูแลผู้ป่วยเบาหวาน , จัดทำแบบประเมินความรู้ของผู้ป่วยเบาหวานเพื่อทราบความรู้ความเข้าใจของผู้ป่วย

3.ติดตามเยี่ยมบ้านร่วมกับทีม Home health care รายที่มีภาวะแทรกซ้อน

**11.การติดต่อกับทีมงาน :** งานโภชนาการ โรงพยาบาลห้วยผึ้ง อ.ห้วยผึ้ง จ.กาฬสินธุ์ 46240 โทร 043-869131 ต่อ 132